దివ్యాంశ్ పన్వర్

దివ్యాంశ్ సింగ్ పన్వర్ (జననం 19 అక్టోబర్ 2002) ఒక భారతీయ క్రీడా షూటర్. బీజింగ్లో జరిగిన 2019 ఐఎస్ఎస్ఎఫ్ ప్రపంచ కప్ 10 మీటర్ల ఎయిర్ రైఫిల్ ఈవెంట్లో రజత పతకాన్ని గెలుచుకున్నాడు. 2020 వేసవి ఒలింపిక్స్‌లో భారతదేశానికి కోటా స్థానాన్ని సాధించాడు, అక్కడ ఇతడు పురుషుల 10 మీటర్ల ఎయిర్ తుపాకీ ఈవెంట్లో 32వ ర్యాంక్‌ను సాధించాడు.

 ప్రారంభ జీవితం 
జైపూర్ సవాయ్ మాన్ సింగ్ ఆసుపత్రిలో సిబ్బంది అయిన అశోక్ పన్వర్, నర్సు అయిన నిర్మలా దేవి దంపతులకు 2002 అక్టోబరు 19న దివ్యాంశ్ జన్మించాడు. ఇతడు 2014లో 12 సంవత్సరాల వయస్సులో షూటింగ్ ప్రారంభించాడు. ప్రారంభంలో జైపూర్లోని జగత్పురా షూటింగ్ రేంజ్‌లో తన అక్క అంజలి ఆయుధాలను ఉపయోగించాడు. 2017లో, అతని తండ్రి ఇతని "పబ్ జి వ్యసనం" తో ఆందోళన చెంది ఇతడిని  న్యూఢిల్లీలోని డాక్టర్ కర్ణి సింగ్ షూటింగ్ రేంజ్ చేర్పించాడు. అక్కడ ఇతడు దీపక్ కుమార్ దూబే వద్ద శిక్షణ పొందాడు.

 వృత్తి 
సుహ్ల్‌లో జరిగిన 2018 ఐఎస్ఎస్ఎఫ్ జూనియర్ ప్రపంచ కప్‌లో పన్వర్ రెండు బంగారు పతకాలు సాధించాడు. పన్వర్, హృదయ్ హజారికా,  సాహు తుషార్ మానే త్రయం జూనియర్ పురుషుల జట్టు 10 మీటర్ల ఎయిర్ రైఫిల్ ఈవెంట్లో ప్రపంచ జూనియర్ రికార్డు 1875.3 స్కోరుతో బంగారు పతకాన్ని గెలుచుకుంది. జూనియర్ మిక్స్డ్ టీమ్ ఈవెంట్లో, పన్వర్, ఎలావెనిల్ వలరివాన్‌తో కలిసి ప్రపంచ జూనియర్ రికార్డును బద్దలు కొట్టి, 498.6 స్కోరు చేసి, బంగారు పతకాన్ని గెలుచుకున్నాడు.

చాంగ్వాన్ లో జరిగిన 2018 ఐఎస్ఎస్ఎఫ్ ప్రపంచ షూటింగ్ ఛాంపియన్షిప్, పన్వర్, శ్రేయా అగర్వాల్ జోడీ 10 మీటర్ల ఎయిర్ రైఫిల్ జూనియర్ మిక్స్డ్ టీమ్ ఈవెంట్లో కాంస్యం గెలుచుకుంది. 

ఢిల్లీలో జరిగిన 2019 ఐఎస్ఎస్ఎఫ్ ప్రపంచ కప్ వ్యక్తిగత 10 మీటర్ల ఎయిర్ రైఫిల్ ఈవెంట్లో 12వ స్థానంలో నిలిచిన పన్వార్, బీజింగ్లో జరిగిన అదే ఈవెంట్లో రజత పతకం సాధించాడు. ఇతడు ఈ ప్రదర్శనతో 2020 వేసవి ఒలింపిక్స్ షూటింగ్ విభాగంలో భారతదేశం యొక్క నాల్గవ కోటా స్థానాన్ని దక్కించుకున్నాడు. ప్రపంచ కప్లో మిక్స్డ్ టీమ్ ఈవెంట్లో అంజుమ్ మౌద్గిల్తో కలిసి, ఇతడు బీజింగ్‌లో బంగారు పతకాన్ని, మ్యూనిచ్‌లో బంగారు పతకం, రియో డి జనీరోలో కాంస్య పతకాన్ని గెలుచుకున్నాడు. పుటియాన్లో జరిగిన 2019 ప్రపంచ కప్ ఫైనల్లో, పన్వర్ వ్యక్తిగత 10 మీటర్ల ఎయిర్ రైఫిల్ లో బంగారు పతకాన్ని,  క్రొయేషియాకు చెందిన స్న్జెజానా పెజ్చిక్ తో మిక్స్డ్ టీమ్ ఈవెంట్లో బంగారు పతకాలను సాధించాడు. 

చైనాలోని హాంగ్‌జౌలో జరిగిన 2022 ఆసియా క్రీడలలో ఇతడు పురుషుల 10 మీ. ఎయిర్ రైఫిల్ జట్టు విభాగంలో ఐశ్వరీ ప్రతాప్ సింగ్ తోమర్, రుద్రాంక్ష్ పాటిల్‌తో కలిసి స్వర్ణ పతకం గెలుచుకున్నాడు.

 వ్యక్తిగత జీవితం 
2019 నాటికి, పన్వర్ జైపూర్ లోని మహేశ్వరి పబ్లిక్ స్కూల్ 12వ తరగతి జీవశాస్త్ర విద్యార్థి.  చదువులో ఇతడు "సగటు" విద్యార్థి. ఇతడు ధ్యానాన్ని అభ్యసిస్తాడు, భగవద్గీత పుస్తకాన్ని ఎల్లప్పుడూ తనతో తీసుకువెళతాడు.

 మూలాలు 

వర్గం:2002 జననాలు
వర్గం:జీవిస్తున్న ప్రజలు
వర్గం:భారతీయ ఒలింపిక్ క్రీడాకారులు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు